Onsdagens morgenvejr byder på temperaturer lige under frysepunktet og en flot, blå himmel.

Det er en smuk og kold morgen, nordjyderne er stået op til onsdag. Vinden er aftaget, og med temperaturer lige under frysepunktet vil himlen være blå og solrig. Det smukke vejr fortsætter op gennem formiddagen med forholdsvis lidt vind. Temperaturerne vil fortsat være omkring frysepunktet, så der kan være risiko for pletvise glatte veje i formiddagstimerne. Byger og skyer i vente I løbet af dagen vil vinden tage til. Det vil kunne mærkes som en frisk vind fra vestlig og nordvestlig retning. Temperaturerne vil nå op på en seks-syv grader, når det er varmest. Den blå himmel vil blive erstattet med lidt flere skyer som dagen skrider frem. Nogle af skyerne vil indeholde byger, der dog vil stilne af i aftentimerne.